Ontwikkeling – vooruitgang: Selfbeskikking – ONAFHANKLIK
Die vraag is, kan ons Boere en Afrikaners vir onsself nog iets uit die ANC – EFF – DA se asblikke en regstellende aksies verkry om onsself uit die modder te verwyder. Dit moontlik vir onsself ontwikkel in gebiede waartoe ons ‘n internasionale reg het. Ons kan verseker nie verwag die krummels van oorvol kommunistiese tafels gaan ons red nie of hoe? Krummels word ook gedeel met die immigrante en res van Afrika. Neem kennis. Ander volke/lande gaan niks vir ons doen nie. Met feitlik alle dienste wat tot niet is, agteruitgegaan het, sowel die ander armoediges wat toesak, moet daar iets drasties gebeur om onsself in ‘n beter posisie te plaas. Dit is wel moontlik en dit beteken skouer aan die wiel en fokus op dit wat ons kan doen veral om ons vryheid en selfbeskikking te bewerkstellig. Swart bemagtiging is ongelukkig swart en donker, dis die swaard oor ons volk se koppe al sedert 1994. Volksteun besighede is belangrik om oopkop te dink, koop, verkoop en bemark direk – ‘n Boer maak altyd ‘n plan.
Hier is ‘n voorstel van iemand wat kennis het oor die selfbeskikkingsproses en gebeure die afgelope 30++ jaar. Lewer gerus bydraes aan die adres wat verskaf word.
Daar word aanvanklik 50,000 Boere en Afrikaners gesoek…
In 1983, was daar 55,000 boere in Suid-Afrika, wat kos aan 35-miljoen mense verskaf het, onlangs slegs 35,000, met kos aan 50+-miljoen. Nuwe projeksies toon dat minder as 25,000 boere, binnekort Suid-Afrika se voorland is, om kos aan 65-miljoen te verskaf.
Dié drastiese getalleverskil meen dat elke boer binnekort kos aan 2,600 mense moet voorsien, terwyl dit in 1994, slegs 636 mense was. Dit is ‘n verslegting van meer as 400%!
‘n Katastrofe wat die hele SA in onstabiliteit en ghaos kan dompel, verál met die nuutste gemorsuitlatings en planne van die ANC-regering van “grondsteel sonder vergoeding”!
Die liberale pers, media en veral radio en TV, se skeeftrek, ook veral deur Afrikaanse media, van nuusgebeure, soos nou weer by Schweizer-Reneke se laerskool, asook die ontstellende berig hieronder rakende verlies aan kundigheid, het my hierdie ou plan van my bietjie laat afstof.
Die Afrikaner Akkoord met die ANC, geteken voor Amerika, Engeland, Duitsland en Ysland, op 21 April 1994, maak voorsiening vir ‘n eie Afrikaner gebied.
Die Afrikaner-meerderheidsgebied wat destyds onderhandel is, weerskante van Pretoria, se demografie het die afgelope 25-jaar drasties verander, hoofsaaklik as gevolg van grootskaalse ontvolking van die platteland, met mense wat gestroom het na die stede. Boere en Afrikaners het óók verder verstedelik.
Destyds se kaarte was gebaseer op statistiekdiens se bykans 400,000 opnemersgebiede se 29 tale, opgesom in elf tale plus ander, wat deur Mbeki aanvaar is as die elf amptelike landstale, asook die benaming Gauteng, hoewel die vorm van Gauteng heeltemal anders was as tans vir Sentraal-Transvaal.
Google met sy akkurate satelietbeelde, maak dit vandag báie makliker, om baie meer akkurate kaarte te teken!
‘n Nuwe aangepaste Afrikaner-meerderheidsgebied is reeds in 2009 afgebaken en dié gebied kon intussen heelwat meer verfyn word, sodat vanaf dag een, reeds ‘n kwart miljoen meer Afrikaners binne dié gebied val as ál die ander mense saam.
Hiermee word gesoek na vyftig duisend Boere en Afrikaners, sodat vyftig kernpunte op die grens van die voorgestelde Boere-Afrikanergebied, behoorlik beman kan word. Daar sal natuurlik báie meer geleenthede vir ander werk, soos onderwysers, opvoeders, mediese en verpleging, asook al die ander mense vir ‘n dorp van 20,000 mense geskep word..
Die gedagte is om soos werkende voorbeelde, vyftig nuwe groeipunte, elk met ‘n duisend Boere of Afrikaners te skep, as “kontakvlak” of “grensnywerheidsgebiede” met die res van Suid-Afrika, sodat toestroming na hierdie vyftig nuwe groeipunte, nie wéér ‘n oorstroming van vreemdes (nie-Afrikaners) sal veroorsaak nie, inteendeel, sodat vreemdes binne die voorgesterde Boere- en Afrikanergebied, aangetrek sal word na net buite die voorgestelde gebied.
Indien 50,000 Boere en Afrikaners bereid sou wees om hierdie vyftig nuwe grensgebiedgroeipunte te beman, sal terselfdertyd grond én werksgeleenthede aan ‘n miljoen nie-Afrikaners buite die nuwe grensgroeipunte voorsien kan word.
Om ander probleme hok te slaan, sal die Boere-Afrikanergebied op sy grense slegs skole hê met twee tale. Waar die gebied grens aan Tswana gebiede, sal slegs Afrikaans en seTswana onderrig geskied. Waar die gebied grend aan Zoeloe-gebied, sal skole se onderrig slegs in Afrikaans en siZoeloe wees. Waar die gebied grens aan Sotho-gebied, sal die skole slegs Afrikaans en seSotho as onderrigmedium gebruik en die kort grens met Swazimeerderheid, slegs Afrikaans en Siswati. Slegs waar die gebied grens aan Engelsoorheersende gebiede van “Gauteng” sal Afrikaans en Engels toegelaat word.
Weg van die grense, binne die Boere- en Afrikanergebied, sal álle onderrig, slegs in Afrikaans wees, met ander tale, slegs as ‘n vak.
Aangesien dié BAKGAT-land (Boere Afrikaner Kos Gebied in Afrika Toekoms), se grensgebiede hoofsasklik op kosproduksie geskoei sal word, sal 50 sateliet-landboukolleges op die 50 groeipunte opgerig moet word, elkeen óók slegs met tweetslige onderrig soos die skole, naamlik: Afrikaans/Tswana; Afrikaans/Zoeloe; Afrikaans/Sotho ens.
Sodra die Tswana, Zoeloe en Afrikanergebiede, as volwaardife State kan funksioneer, kan hulle die VSSA vorm (Verenigde State van Suider Afrika) en verdrae sluit met Botswana, Lesotho en Swaziland, om die eerste ses State te vorm. Later kan ‘n Xhosa en Bruin of selfs SanBoesman of Richtersveld-Staat ook deel word, selfs Namibië…
Géén Sondagwerk sal in dié gebied toegelaat word nie, slegs noodsaaklike dienste, melkerye en versorging van mens en dier of kallers in putte…
Die ontstellende berig hieronder, het my gou dié laat skryf. Dit is meer as net ‘n pypdroom…
Voorstelle vir verbetering van dié plan, sal verwelkom word. Geen politieke partye mag voorstelle maak of deel van dié plan vir Afrikanerselfbeskikking probeer plagieëer nie!
Projekbestuurdervoorstelle sal hoog op prys gestel word.
Privaatheid dalk nodig vir begin van lys.
Vyftig groeipunte kan nie nou genoem word nie, eers na detailplan gereed is met voldoende belangstelling. Die hele gebied val egter binne die grense van vorige Boererepublieke (ek dink daar was 15) (koos@rer.co.za).
Die persoon verwys na artikels – ons is almal op die “afgrond”
July 2017 – WHITE PAPER ON INTERNATIONAL MIGRATION FOR SOUTH AFRICA
Posted in Development,groeipunte,Grondwet, Grondwethof, Selfbeskikking,Ontwikkeling,Self-determination,Self-determination Other,Selfbeskikking,Selfbeskikking (Ander Minderhede) / Self-determination (Other minorities),Selfbeskikking / Self-determination International right (UN),selfbeskikking self-determination
Previous Post Durban Memory lane
Next Post Mushroom history
Een gedagte oor “Ontwikkeling – vooruitgang: Selfbeskikking”
[…] Ontwikkeling – vooruitgang: Selfbeskikking […]